- Hindi News
- National
- 5 लाख से ज्यादा की धोखाधड़ी की रिपोर्ट लिखाने पहुंचे, पुलिस ने की गालीगलौज
5 लाख से ज्यादा की धोखाधड़ी की रिपोर्ट लिखाने पहुंचे, पुलिस ने की गालीगलौज
फर्जी दस्तावेज बनाकर लिया 5.10 लाख रुपए का केसीसी ऋण
भास्कर न्यूज | खंडवा
फर्जी दस्तावेज बनाकर एसबीआई की पटेल चेंबर शाखा से दो युवकों ने 5.10 लाख रुपए का केसीसी ऋण ले लिया। जिस व्यक्ति के नाम के फर्जी दस्तावेज बनाकर बैंक में लगाए गए उसे कई दिन बाद मामले का पता चला। उसने परिजन और परिचितों के साथ दोनों आरोपियों को शुक्रवार को पकड़ लिया। पुलिस को सौंपने के लिए पदम नगर थाने ले गए। यहां दो घंटे बैठाए रखने के बाद पुलिस ने मोघट थाने जाने को कहा। यहां टीआई नहीं होने पर एसआई दीपक नागले ने फरियादी पक्ष के साथ ही गालीगलौज की। लठ मारकर बाहर निकालने की भी धमकी। गालीगलौज के बाद मामला गरमा गया। फरियादी पक्ष ने आला अफसरों को फोन लगाए। लेकिन देर तक किसी ने फोन नहीं उठाया। देर रात पुलिस ने आरोपियों के खिलाफ केस दर्ज किया। शेष पेज 5 पर
- जानकारी अनुसार इंदौर नाका क्षेत्र निवासी नरेंद्रसिंह पंवार (नानू बाबा) के नाम से आबूद निवासी मुकेश पटेल और बड़गांव भीला निवासी गणेश चौहान ने फर्जी परिचय पत्र, पेनकार्ड, आधार कार्ड सहित अन्य दस्तावेज लगाकर एसबीआई से दिसंबर 2016 में 5.10 लाख रुपए का केसीसी ऋण निकाल लिया। नानू बाबा सहित परिजन को गुरुवार को इसका पता चला। उन्होंने बैंक जाकर पूछताछ की। देखा तो ऋण के दस्तावेजों में फोटो किसी और का था। दस्तावेज भी फर्जी थे। उन्होंने दोनों आरोपियों को पकड़कर पूछताछ की। बताते हैं दाेनों ने बैंक के असिस्टेंट मैनेजर प्रदीप गावंडे को भी 50 हजार रुपए देने की बात कही है। आरोपियों को मोघट थाने लाने के बाद फरियादी पक्ष ने उनके खिलाफ केस दर्ज करने को कहा। लेकिन ड्यूटी पर तैनात एसआई दीपक नागले ने उनके साथ ही गालीगलौज शुरू कर दी। मौके पर भाजपा नेता पुरुषोत्तम शर्मा, इंदलसिंह पंवार, लक्ष्मण दरबार सहित अन्य नेता भी मौजूद थे। एसआई नागले ने उनके साथ भी दुर्व्यवहार किया। इंदलसिंह पंवार एसआई के खिलाफ भी एफआईआर दर्ज कराने पर अड़े रहे। उन्होंने कहा हम कई घंटे से परेशान हो रहे हैं। पुलिस हमारी शिकायत लिखने के बजाय हमारे साथ ही गालीगलौज कर लठ मारने की धमकी दे रही है। आला अफसरों से इसकी शिकायत करेंगे।
tgl_Latn sot_Latn hin_Deva hin_Deva hin_Deva mar_Deva hin_Deva hin_Deva